kardosdrur/scandi-wiki huggingface dataset:
Illinois' flag

Illinois' flag er hvidt og har delstatens segl i midten med delstatsnavnet under. Flaget blev indført 6. juli 1915, da kun med delstatsseglet. I 1970 blev navnet lagt til.

Delstatsseglet er præget af USA's nationalsymboler og domineres af en ørn som holder et flaginspireret skjold med tretten hvide stjerner mod blå baggrund og striber i rødt og hvidt. Ørnen er en hvidhovedet amerikansk havørn (Haliaeetus leucocephalus), i sig selv et nationalsymbol. Den holder et bånd med mottoet State Sovereignty, National Union. Ørnen hviler på en klippe som står i et prærielandskab. Emblemet indeholder også en solopgang, et symbol på den lovende fremtid. På klippen er årstallene 1818 og 1868 skrevet. Disse henviser til året Illinois fik status som delstat og til året delstatsseglet blev officielt vedtaget. 

Illinois' flag blev til efter en konkurrencen arrangeret af den patriotiske organisation Daughters of the American Revolution. Konkurrencen blev vundet af Lucy Derwent fra organisationens hold i Rockford.

Eksterne henvisninger 
Official State Flag  fra Illinois' officielle hjemmesider
State Symbol: Illinois State Flag fra Illinois State Museum

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Illinois
Indianas flag

Indianas flag er blåt med en gul fakkel omgivet af nitten gule stjerner. Delstatens navn er indskrevet i en bue over stjernen som er placeret direkte over faklen. Flaget blev indført 31. maj 1917. Det er officielt i størrelsesforholdet 2:3 og 3:5.

Indianas flag blev til som følge af en konkurrence afholdt i 1916. Det er tegnet af Paul Hadley fra Mooresville i Indiana. Faklen symboliserer frihed og oplysning. Stjernerne repræsenterer Indianas plads som den nittende delstat i USA. De tretten stjerner i den ydre ring symboliserer de oprindelige tretten kolonier. De fem stjerner indenfor repræsenterer de næste fem delstater som gik med i unionen og den lidt større over faklen symboliserer Indiana. 

Mange af USA's delstatsflag har blå flagdug. Også delstaterne Pennsylvania, Connecticut, South Carolina, New Hampshire, Virginia, New York, Vermont, Kentucky, Maine, Michigan, Wisconsin, Minnesota, Oregon, Kansas, Nevada, Nebraska, North Dakota, Montana, Idaho, Utah og Alaska har delstatsflag med blå flagdug. Louisiana, Oklahoma og South Dakota benytter en noget lysere blåfarve i sine delstatsflag, mens Delawares delstatsflag har en lysere, gråblå farvetone.

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Flag
Erik Pondal Jensen

Erik Pondal Jensen (født 6. december 1930 i Køge, død 16. juli 1960 i Kastrup Lufthavn) var en dansk fodboldspiller. Han var i sin storhedstid midtbanespiller og anfører i AB, men havde tidligere spillet i Køge Boldklub. Uddannet civilingeniør i 1957.

Erik Pondal Jensen debuterede på landsholdet mod Sverige 1954. Det blev til 20 A-landskampe og 2 B-landskamp.

Den da 29-årige Erik Pondal Jensen var en af de otte, som omkom i flyulykken på vej til en OL-forberedelseskamp i Herning.
De andre var Per Funch Jensen, Arne Karlsen, Kurt Krahmer (alle KB), Ib Eskildsen, Søren Andersen (begge Frem), Børge Bastholm Larsen (Køge) og Erling Spalk Ikast FS, den eneste af de otte, som ikke havde spillet på landsholdet.

Erik Pondal Jensen havde valgt at deltage i forberedelseskampen, på trods af at hans mor var død kun to dage tidligere.

Se også 
 Flykatastrofen ved Kastrup 16. juli 1960

Eksterne henvisninger 
 
 7. kapitel: ZR's Flyvetjeneste 
 Foska-billed 1958/59 – Erik Jensen 
 

Fodboldspillere fra Danmark
Fodboldspillere fra Akademisk Boldklub
Personer fra Køge
Omkomne under flyulykken ved Kastrup 16. juli 1960
Civilingeniører fra Danmark
Afsnit af Casper & Mandrilaftalen

Dette er en liste over afsnit af Casper & Mandrilaftalen - et tv-sketchprogram, der blev sendt i 67 afsnit på DR2 i 1999. Listen indeholder også specialafsnittet Fisso fra 2003 og en oversigt over afsnittene af spin-off julekalenderen Casper & Drengene fra Brasilien fra 1999.

Serieoversigt

Sæsoner

Relaterede produktioner

Afsnit

Sæson 1

Sæson 2

Specialafsnittet Fisso 
Specialafsnittet Fisso blev produceret i forbindelse med, at Metronome og CMC Entertainment udgav sin anden DVD med klip fra programserien i 2003.

Casper & Drengene fra Brasilien

Referencer

Eksterne henvisninger 
Liste over afsnit af Casper & Mandrilaftalen på IMDb
Liste over afsnit af Casper & Mandrilaftalen  på TV.com

Casper & Mandrilaftalen
Casper & Mandrilaftalen
Lister over afsnit af tv-serier
Afsnit 1 af Casper & Mandrilaftalen

"Afsnit 1 af Casper & Mandrilaftalen" er det første afsnit af DR2s tv-sketchprogram Casper & Mandrilaftalen fra 1999. Afsnittet blev sendt første gang mandag den 1. marts 1999.

Afsnit 1

Advarsel 
"Dette program indeholder cadmium. Når programmet ikke virker længere, bliver det en tikkende bombe under miljøet."

Cold open 
Casper laver en aftale med mandrillen: 60 pund kalvekød og mandarin for ikke at vise afslørende billeder af Casper og Jakob Stegelmann.

Resumé 
 Casper tegner diagram over sin karriere

 Casper fortæller om sin "verrüchte Tag" – sidder i bilen, begge fødder på speederen, griber grus, Caroline Henderson-lookalike, der antaster Casper og truer ham til at sætte en ske fast på sin ene arm.

 Alex Nyborg Madsens stramme diæt: mørbrad.

 Melanie B fra Spice Girls har fået en søn, der skal hedde Frederik Fetterlein.

 "Hvordan ku' du gøre det, Dr. Bombay?" til Cher's Strong Enough.

 Svenne O'Lotta – 100 flødeboller på 90 sekunder ("En danskvand til Svenne!")

 Opfindelser, der gør en lige så rig som René Dif fra Aqua – en øl-and, en jukebox, der kører på sko og spiller Nina Hagen, et eskimo-kit og en bistademagnet.

 Montparnasse-alarm

Programoversigt

Afslutning 
"Kig med igen på onsdag [...] for der kommer Niels Helveg Petersen, og han vil rappe 1. mosebog."

"Ses vi? Det tror jeg nok vi gør."

Eksterne henvisninger 

 Se afsnittet på DR TV 
 Se afsnittet på DR Bonanza
 

Casper & Mandrilaftalen
Ib Eskildsen

Ib Eskildsen (født 31. oktober 1940 i København, død 16. juli 1960 i Kastrup Lufthavn) var en dansk fodboldspiller.

Ib Eskildsen spillede alle sine 21 klubkampe som højre back i Frem. Han debuterede 25. oktober 1959 mod Esbjerg fB 1-3 og spillede sin sidste kamp 26. juni 1960 mod Malmö FF 2-2 i Nordisk Cup.

Den 19-årige Ib Eskildsen var en af de otte, som omkom i flyulykken på vej til en OL-forberedelseskamp i Herning.
De andre var Per Funch Jensen, Arne Karlsen, Kurt Krahmer (alle KB), Søren Andersen (Frem), Erik Pondal Jensen (AB), Børge Bastholm Larsen (Køge) og Erling Spalk Ikast FS, der var den eneste af de otte, som ikke havde spillet på landsholdet.

Ib Eskildsen nåede kun at spille én U-21 landskamp og er den landsholdsspiller, der har haft den korteste liv.

Ib Eskildsen og hans klubkammerat Søren Andersen ligger begge begravet på Vestre Kirkegård, hvor Frem satte en fælles gravsten. Gravstedet er nedlagt. En mindeplade er sat op i klubbens indgangsparti i Valby til ære for de to spillere. De blev begge kåret som "Årets Fremmer" i 1960.

Se også 
 Flykatastrofen ved Kastrup 16. juli 1960

Kilder 
 Når fodbold bliver ligegyldigt
 7. kapitel: ZR's Flyvetjeneste
 

Fodboldspillere fra Danmark
Fodboldspillere fra Boldklubben Frem
Omkomne under flyulykken ved Kastrup 16. juli 1960
Personer fra København
Sidekanalblæsere

Sidekanalblæsere er volumetriske maskiner som benyttes i industrien til at producere vakuum eller trykstigninger. Maskiner af denne type ses often i forbindelse med pneumatiske transportanlæg, vandrensningsanlæg, industriovne, samt andre steder hvor der er brug for at producere tryk eller vakuum i en mindre kompressionsområde, som typisk vil ligger på max. 450 mbarA for vakuumdrift, og 1,7 barA i kompressordrift. Disse maskiner kaldes også ringkammerblæsere eller turboblæsere.

Sidekanalblæsernes konstruktion er baseret på princippet om vandrette kanaler. Et særligt designet blæserhjul tvinger indløbsluftstrømmen til at følge en spiral­kanal; luftstrømmen underkastes derved gentagne accelerationer, der resulterer i opnåelse af et højt differenstryk eller –vakuum, alt afhængig af blæserens anvendelse. 

En enestående egenskab ved denne blæser er, at den fremførte luft- eller gasstrøm altid forbliver ren og fri for olie. 

Støjniveauet vil normalt ligge omkring ca. 70 dBA, så der behøves i de fleste tilfælde ingen lydkappe, og der forekommer praktisk talt ingen vibrationer. 

Da blæserne kan monteres i alle positioner, er de lette at omgås, når det indbyggede system skal designes, hvilket giver 
ingeniører­ den fornødne fleksibilitet i deres arbejde. 

Denne slags blæsere anvendes normalt i: 

 Pneumatiske transportsystemer 
 Spildevandsbehandlingsanlæg 
 Tekstilindustrien 
 Pakkesystemer 
 Professionelt rengøringsudstyr 
 Industrielle vakuumsystemer, 
 
og andre områder, hvor der er brug for rene luft- og gasstrømme.

Eksterne henvisninger 

 http://www.gugliotta.net/index.php?n=45&l=DK

Maskiner
Tamburin

Tamburin er et musikinstrument, som er en del af percussionfamilien. Tamburinen kan være med eller uden skind og kan have to forskellige former enten rund eller formet som en halvcirkel.

Historie 
Tamburinen er nævnt er i det gamle testamente og blev nævnt i forbindelse med befolkningen i Asien. Tamburinen var brugt af romaerne og blev derfor et meget i forbindelse med dans og folkemusik. Ca. i år 1800 blev tamburinen en del af det klassiske orkester.

Tamburinen ses i Wilhelm Marstrands malerier fra Italien.

Kilder 
 Gyldendals DVD leksikon
 Instrumenter med ubestemt tone – Tamburin 

Musikinstrumenter
Kongeriget Irland

{{Infoboks tidligere land
|lokalnavn              = Ríocht na hÉireannKingdom of Ireland|dansknavn              = Kongeriget Irland
|almindeligt_navn       = Kongeriget Irland
|kontinent              = Europa 
|region                 = Europa
|country                = Irland
|startår                = 1541
|slutår                 = 1801
|eksisterede            = 1541 – 16511659 – 1801
|startdato              = 
|slutdato               = 1. januar 1801
|start_begivenhed       = Act of Parliament
|slut_begivenhed        = Act of Union
|p1                     = Lordship af Irland
|flag_p1                = Flag_of_Lordship_of_Ireland.png
|p2                     = Gæliske Irland
|flag_p2                = Flag of the President of Ireland.svg

|s1                     = Det Irske Forbund
|flag_s1                = Flag_of_Leinster.svg
|s2                     = Engelske statsforbund
|flag_s2                = Flag_of_the_Commonwealth_(1649-1651).svg
|s3                     = Det Forenede Kongerige Storbritannien og Irland
|flag_s3                = Flag of the United Kingdom.svg
|flag                   = St Patrick's saltire.svg
|våben                  = Coat_of_arms_of_Ireland.svg
|symbol_type            = Rigsvåben²
|symbol_navn            = Irlands nationalvåben
|kort                   = LocationIslandIreland.png
|korttekst              = 
|nationalt_motto        = 
|hovedstad              = Dublin
|sprog                  = Irsk, engelsk
|styreform              = Monarki
|ledertitel             = Konge
|leder1                 = Henrik VIII
|leder1år               = 1542-1547
|leder2                 = George III
|leder2år               = 1760-1801
|fuldmægtig_titel       = Chief Secretary
|fuldmægtig1            = Matthew Lock
|fuldmægtig1år          = 1660
|fuldmægtig2            = Viscount Castlereagh
|fuldmægtig2år          = 1798-1801
|lovgivende             = Irlands parliment
|kammer1                = Irske House of Lords
|kammer2                = Irske House of Commons
|stat1år                = 
|areal1                 = 
|befolkning1            = 
|valuta                 = 
|fodnoter               = 
}}
Kongeriget Irland var navnet på den irske stat fra 1541 til 1800. Det erstattede Lordship af Irland'', da Henrik 8. af England bestemte sig for at generobre Irland. Kongeriget Irland ophørte med at eksistere med udgangen af år 1800, da det blev forenet med Kongeriget Storbritannien og indgik i Det Forenede Kongerige Storbritannien og Irland, der blev oprettet på den første dag i 1801.

Irland
Etableret i 1541
Ophørt i 1801
Irlands historie
Irland
Irere
Otome wa Boku ni Koishiteru-afsnit

Denne side indeholder en oversigt over de 13 afsnit af animeserien Otome wa Boku ni Koishiteru.

Ved originaltitlerne, der vises i afsnittene, er nogle af kanjiene tillige skrevet med kana. Disse kana er i oversigten gengivet i parentes.

Afsnit af animeserier
Waldkirchen

Waldkirchen er en by i Landkreis Freyung-Grafenau i Regierungsbezirk Niederbayern i den tyske delstat Bayern.

Geografi 
Waldkirchen ligger ved den historiske handelsvej Goldenen Steig, fra Böhmen Donaufloden, 9 km fra Freyung. Waldkirchen er den østligste by i Bayern og den folkerigeste by i Landkreis Freyung-Grafenau.

Til Waldkirchen hører ud ove hovedbyen disse landsbyer og bebyggelser: Appmannsberg, Atzesberg, Auerbach, Bernhardsberg, Böhmzwiesel, Dickenbüchel, Dorn, Erlauzwiesel, Hauzenberg, Höhenberg, Holzfreyung, Karlsbach, Kühn, Lämmersreut, Manzing, Mitterleinbach, Oberfrauenwald, Oberhöhenstetten, Oberleinbach, Oberndorf, Pilgramsberg, Pollmannsdorf, Ratzing, Reut, Richardsreut, Sassbach, Schauerbach, Schiefweg, Sickling, Solla, Stadl, Stierberg, Stocking, Unholdenberg, Unterhöhenstetten, Werenain og Wotzmannsreut.
Den irske fristat

Den irske Fristat (6. december 1922 – 29. december 1937) var en uafhængig stat, der blev oprettet i 1922 ved fredsaftalen Anglo-Irish Treaty i december 1922. Traktaten endte den tre år lange irske uafhængighedskrig, hvor tropper fra den selvudråbte irske republik, IRA og britiske tropper kæmpede. I 1937 blev en ny forfatning vedtaget og Republikken Irland blev etableret.

Eksterne henvisninger 

Forhenværende europæiske monarkier
Etableret i 1922
Ophørt i 1937
Fristat
Fristat
Schönberg

Schönberg ("skønt-bjerg") er et tysk sted- og efternavn og kan hentyde til flere forskellige artikler:

Steder

Letland 
 Schönberg – tysk exonym for byen Skaistkalne i Letland

Tyskland 
 Schönberg (Baden-Württemberg) – en by i Baden-Württemberg
 Schönberg (Holsten) – en by i Holsten
 Schönberg, Lauenburg – en by i Lauenburg
 Schönberg (Mecklenburg) – en by i Mecklenburg
 Schönberg, Niederbayern – en by i Niederbayern
 Verwaltungsgemeinschaft Schönberg – et administrativt område i Niederbayern
 Schönberg, Oberbayern – en by i Oberbayern
 Schönberg, Sachsen – en by i Sachsen

Østrig 
 Schönberg am Kamp – en by i Niederösterreich
 Schönberg im Stubaital – en by i Tyrol

Personer 
 Arnold Schönberg – østrigsk komponist (1874-1951)
 Birger von Cotta-Schønberg – dansk skuespiller (1882-1958); farbror til Ib Schønberg
 Edvard Schønberg – norsk obstetritiker (1831-1905)
 Gustav von Schönberg – tysk nationaløkonom (1839-1908)
 Ib Schønberg – dansk skuespiller (1902-1955)
 Michael Schjønberg – dansk fodboldspiller (født 1967)

Andet 
 Schønberg (forlag) – dansk forlag
Etnolekt

En etnolekt er en sprogstil, der er knyttet til en bestemt etnisk gruppe. Etnolekter udvikler sig når en etnisk gruppe bosætter sig et sted hvor de skal lære et fremmedsprog. Herved bliver ord fra modersmålet blandet sammen med ordene fra et andetsprog.

Generelt er etnolekter også noget der adskiller sproget, der tales af majoriteten, fra det, der tales af diverse minoriteter. I Danmark eksempler på etnolekter når der i nogle etniske grupperinger inkorporeres ord fra minoritetssprog såsom tyrkisk og grønlandsk.

Fodnoter 

Sprogvarianter og sprogstil
Sociolingvistik
Luthando Kaka

Luthando Kaka (født 1. juni 1986) er en sydafrikansk professionel cykelrytter, som kører for det sydafrikanske hold, Team Medscheme. 
Han kørte for det danske continental-hold,  fra 2008-2009. Han var den første rytter, som kom videre til et europæisk cykelhold fra Velokhaya-projektet i Sydafrika, der er en del af s talentudvikling.

Luthando Kaka valgte dog at opgive drømmen om at køre for et større europæisk hold, da han efter utilfredshed med sin rolle på holdet under Post Danmark Rundt 2009, valgte at rejse hjem til Sydafrika uden varsel 
.

Referencer

Eksterne henvisninger 

Mandlige cykelryttere fra Sydafrika
Zenting

Zenting er en kommune i Landkreis Freyung-Grafenau i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Thurmansbang.

Geografi 
Kommunen ligger i Region Donau-Wald midt i Bayerischer Wald. Landsbyen ligger i en solrig sydvendt dalkeddel med bjergene Brotjacklriegel (1.020 m) og Aschenstein (945 m) liggende mod nord. Zenting ligger 35 km nordvest for Passau, 13 km fra Tittling, 18 km sydvest for Grafenau og 26 km nord for Vilshofen an der Donau .

Nabokommuner 

 Schöllnach (Landkreis Deggendorf)
 Schöfweg
 Innernzell
 Thurmansbang
 Eging am See (Landkreis Passau)

Inddeling 
I kommunen ligger landsbyerne og bebyggelserne Zenting, Blumau, Burgsdorf, Daxstein, Ellerbach, Fradlberg, Gerading, Gessenreuth, Grausensdorf, Gruselsberg, Haberöd, Hauermühle, Hasling, Hochreuth, Hörperting, Lina, Mahd, Manzenreuth, Neuhof, Poxöd, Ranfels, Simmering, Steinermühle, Unteraign, Steinhof, Waltersdorf og Winden.
Svalerod (slægt)

Svalerod (Vincetoxicum) er en lille slægt med ca. 12 arter, som er udbredt i Østasien, Centralasien og Europa. Det er stauder med opret vækst og læderagtige, helrandede blade. Blomsterne er regelmæssige og samlet i endestillede kvaste. Frugterne er bælgkapsler, der rummer talrige frø med lang frøuld. Her beskrives kun den ene art, som er vildtvoksende og dyrket i Danmark.

 Svalerod (Vincetoxicum hirundinaria)

 Vincetoxicum amplexicaule
 Vincetoxicum atratum
 Vincetoxicum chekiangense
 Vincetoxicum forrestii
 Vincetoxicum inamoenum
 Vincetoxicum mongolicum
 Vincetoxicum nigrum
 Vincetoxicum pycnostelma
 Vincetoxicum rossicum
 Vincetoxicum stauntonii
 Vincetoxicum versicolor

Planteslægter
Ålbæk Havn

Ålbæk (eller Aalbæk) Havn er en dansk fiskeri- og lystbådehavn beliggende ved Aalbæk i Vendsyssel.

Havnen blev etableret og åbnet og i 1930, og omfatter anno 2021 et bådebyggeri og reparationsværft en mindre glasfibervirksomhed.

Havnen huser en sejlklub med Ca. 120 lystbåde og joller samt 25 fiskefartøjer, men der også plads til gæstesejlere.

Desuden tilbyder havnen en stor plads forbeholdt autocampere

Havnen gik fra borgerstyret drift til kommunal drift i sommeren 2019
 
Havnemolerne benyttes af lystfiskere, som har mulighed for at fange havørreder, Ising, rødspætter, skrubber og ål hvis de er heldige.

Ekstern henvisning 
 Aalbæk Havns hjemmeside

Havne i Danmark
Havn
Sarupanlæg

Et Sarupanlæg er en type af kultanlæg der blev opført mange steder i Danmark i begyndelsen yngre stenalder (3.500 -3.200 f.Kr.).

Anlæggets navn stammer fra Sarup på Fyn i nærheden af Haarby hvor et sådant første gang blev udgravet. Anlægget stammer fra omkring 3400 f.Kr..

Et Sarupanlæg har sandsynligvis fungeret som en kultplads, i hvis opførelse hundredvis af personer må have deltaget. Anlæggene bestod af en stor, indrammet plads, der var afgrænset af aflange nedgravninger, såkaldte systemgrave og evt. af kraftige stolpehegn. Systemgravene, der kan være op til 2 m dybe og 20 m lange og 5 m brede, blev fyldt op straks efter de var blevet tømt. På deres bund blev placeret specielle, men altid fragmenterede genstande, bl.a. menneskeknogler. Disse knogler var sekundært placeret her, efter at de over flere år var skeletteret og udtørret. Pladserne indgik som stedet for en slags sekundær begravelse af menneskeknogler, men også af dyreknogler, økser, lerkar og kværnsten. Aktiviteterne kan måske  svare til det der sker, når man i en fure sår frø med henblik på spiring.

Fra pladsernes inderflader er der kun få fund, bl.a. nogle få gruber. Interessant er det, at man her finder hele lerkar og økser. Men inderfladerne synes at have været et forbudt område, aktiviteterne foregik udenfor ved systemgravene, og her kun i meget kort tid.

Mange sarupanlæg blev genbrugt i de kommende århundreder, hvor der skete genopgravninger i dem. Ved de sidste aktiviteter omkring 3.000 f.Kr. blev der deponeret bopladsaffald i toppen af systemgravene

Sarupanlæg er, foruden det i Sarup, fundet mange andre steder i Danmark, bl.a. syd for Haderslev og Skævinge i Nordsjælland. Men er også siden blevet fundet andre steder i Europa, og "Sarupanlæg" () er således blevet den internationalt anvendte betegnelse for denne form for anlæg.

Litteratur og kilder 

 Niels H. Andersen: "Bondefæstninger" (Skalk 1982 nr. 2; s. 5-10)
 Niels H. Andersen: The Sarup Enclosures – Sarup vol. 1, Aarhus Universitetsforlag, 1997.
 Niels H. Andersen: 50 års stenalderforskning i Sarup. SKALK 2021, nr. 4, s. 14 - 21.
 Niels H. Andersen: Bondestenalderens rituelle megapladser. SKALK 2022, nr.3, s. 6 - 13.

Eksterne henvisninger 
 Sarupanlæg på Nationalmuseet 
 Sarupanlæg på Moesgård Museum

Stenalder
Neolitikum
Tragtbægerkultur
Mondadori

Mondadori er en italiensk medie- og forlagsvirksomhed med hovedsæde i Milanoforstaden Segrate. Mondadori er den største virksomhed inden for publikation i Italien.

Virksomheden blev grundlagt i 1907 i byen Ostiglia i Lombardiet. Mondadori er i dag en del af Fininvest-gruppen.

Virksomheden var den første, der lavede jumbobøger.

Referencer 

Medievirksomheder fra Italien
Etableret i 1907
Forlagsvirksomheder
Steiner Brothers

Steiner Brothers er et amerikansk tagteam inden for wrestling bestående af brødrene Rick Steiner og Scott Steiner. Siden deres debut i 1989 har de kæmpet i en række forskellige wrestlingorganisationer, heriblandt Extreme Championship Wrestling, New Japan Pro Wrestling, World Championship Wrestling og World Wrestling Federation.

Steiner Brothers har sammen vundet 10 VM-titler og er et af de mest succesrige tagteams nogensinde. Brødrene gik dog fra hinanden i 1998, men blev i 2007 genforenet i Total Nonstop Action Wrestling. De er det eneste tagteam, der har vundet WWE's World Tag Team Championship, WCW World Tag Team Championship og IWGP World Tag Team Championship nogensinde.  

Wrestling
Elpenor

Elpenor var den yngste i Odysseus' mandskab og beskrives i Odysseen som værende hverken kløgtig eller synderligt dygtig og tapper i kamp. Han døde ved opholdet hos troldkvinden Kirke, da han faldt ned fra et tag, hvor han havde lagt sig for at drikke vin.

Græsk mytologi
Scott Norton

Scott Michael Norton (født 15. juni 1961) er en amerikansk wrestler, der er bedst kendt for at wrestle for New Japan Pro Wrestling og World Championship Wrestling.

Scott Norton begyndte i WCW i 1995 og dannede tagteamet Fire & Ice med Ice Train. De gik dog fra hinanden, og Norton tilsluttede sig gruppen nWo i 1996. Her dannede han tagteamet Vicious & Delicious med Buff Bagwell, og de var nWo's næstvigtigste tagteam efter The Outsiders. Norton var også medlem af nWo Japan og tog ofte til Japan for at wrestle i New Japan Pro Wrestling.

Eksterne henvisninger 
 

Wrestlere fra USA
Steve McMichael

Steven Douglas McMichael (født 17. oktober 1957 i Houston, Texas) er en tidligere amerikansk fodboldspiller, der i NFL spillede for New England Patriots, Chicago Bears og Green Bay Packers. Han wrestlede også for World Championship Wrestling fra 1995 til 1999.

Steve 'Mongo' McMichael startede som kommentator i WCW i 1995 på organisationens nye tv-program Nitro. I 1996 begyndte han dog som wrestler og tilsluttede sig den legendarisk firmandsgruppe IV Horsemen. Året efter vandt han WCW United States Heavyweight Championship ved at besejre sin tidligere tagteampartner Jeff Jarrett. McMichael forlod WCW i 1999 og blev også skilt fra sin kone Debra McMichael på dette tidspunkt – hun havde forladt ham til fordel for Stone Cold Steve Austin.

Eksterne henvisninger 

 
 

Amerikansk fodbold-spillere fra Texas
Wrestlere fra USA
Personer fra Houston